L 81/86 Den Europæiske Unions Tidende 19.3.2004 KOMMISSIONENS BESLUTNING af 17. marts 2004 om beskyttelsesforanstaltninger over for registrerede heste fra Sydafrika (meddelt under nuimmer K(2004) 808) (EØS-relevant tekst) (2004/262/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/] EØF og 90/675/EØF ()), særlig artikel 18, stk. 1, og ud fra følgende betragtninger: (1) — I direktiv 90/426/EØF af 26. juni 1990 om dyresund- hedsmæssige betingelser for enhovede dyrs bevægelser og indførsel af enhovede dyr fra tredjelande (?) er det fastsat, hvilke foranstaltninger der skal træffes over for afrikansk hestepest. (2) — De dyresundhedsmæssige betingelser for midlertidig og anden indførsel af registrerede heste fra visse dele af Sydafrika til EF er fastsat i Kommissionens beslutning 97/10/EF (”). (3) —Der er anmeldt et udbrud af afrikansk hestepest hos heste, der holdes i overvågningszonen for afrikansk hestepest i Western Cape Province og ca. 40 km fra området, der er fri for afrikansk hestepest, jf. beslutning 97/10/EF, og som er det eneste område i Sydafrika, hvorfra det accepteres, at der eksporteres heste til andre lande. (4) — De kompetente veterinærmyndigheder i Sydafrika har truffet de nødvendige foranstaltninger til at bekæmpe sygdommen, herunder vaccination af modtagelige dyr inden for en radius på 20 km fra udbruddet. (') EFT L 268 af 24.9.1991, s. 56. Ændret ved direktiv 96/43/EF (EFT L 162 af 1.7.1996, s. 1). (?) EFT L 224 af 18.8.1990, s. 42. Senest ændret ved forordning (EF) nr. 806/2003 (EUT L 122 af 16.5.2003, s. 1). () EFT L 3 af 7.1.1997, s. 9. Senest ændret ved beslutning 2004/117/ EF (EUT L 36 af 7.2.2004, s. 36). (5) — Forekomsten af denne sygdom i overvågningszonen i Western Cape Province kan udgøre en alvorlig fare for dyr af hestefamilien i EF. Desuden udelukker vaccination i et område tæt på det sygdomsfrie område yderligere regionalisering i henhold til EF-forskrifterne og internati- onalt anerkendte sundhedsnormer. (6) — Skønt myndighederne har suspenderet al eksport af regi- strerede heste fra det sygdomsfrie område til EU- medlemsstaterne, er det nødvendigt at vedtage beskyttel- sesforanstaltninger på EF-plan over for midlertidig indførsel, transit og anden indførsel af registrerede heste fra Sydafrika. (7) — Midlertidig indførsel, permanent indførsel og transit, når det gælder registrerede heste fra Sydafrika, bør suspen- deres. Situationen bør dog tages op til fornyet overve- jelse på grundlag af oplysninger fra de kompetente myndigheder og virkningen af de foranstaltninger, der er truffet til bekæmpelse af sygdommen. (8) — De i denne beslutning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: Artikel 1 Medlemsstaterne forbyder midlertidig indførsel, transit og anden indførsel, når det gælder registrerede heste fra Sydafrika. Artikel 2 Medlemsstaterne ændrer de foranstaltninger, som de anvender med hensyn til midlertidig indførsel, transit og anden indførsel, når det gælder registrerede heste fra Sydafrika, for at bringe dem i overensstemmelse med denne beslutning. De underretter Kommissionen herom.